โอเรียนท์ ไทย แอร์ไลน์

บริษัท โอเรียนท์ ไทย แอร์ไลน์ จำกัด เป็นอดีตสายการบินไทยที่มีสำนักงานใหญ่ที่เขตคลองเตย กรุงเทพ โดยมีบริการในเอเชียตะวันออกเฉียงใต้และมีฐานที่ท่าอากาศยานนานาชาติดอนเมือง ในวันที่ 9 ตุลาคม พ.ศ. 2561 สายการบินนี้ยกเลิกกิจการทั้งหมด

ประวัติ
โอเรียนท์ ไทย แอร์ไลน์เปิดให้บริการเมื่อปี พ.ศ. 2538 เดิมใช้ชื่อว่า โอเรียนท์ เอ็กซ์เพรส แอร์ โดยเปิดให้บริการเที่ยวบินเส้นทางภายในประเทศระหว่างภูมิภาค ด้วยเครื่องบินแบบโบอิง 727 จำนวน 2 ลำ บินจากเชียงใหม่ไปยังอุบลราชธานี อุดรธานี ขอนแก่น ฯลฯ และในปลายปี พ.ศ. 2539 ได้เปลี่ยนชื่อเป็น โอเรียนท์ ไทย แอร์ไลน์ และได้นำเข้าเครื่องบินแบบล็อกฮีต แอล-1011 ไทรสตาร์ จำนวน 2 ลำ บินจากกรุงเทพมหานครไปเชียงใหม่และภูเก็ต โดยแวะพักที่ท่าอากาศยานอู่ตะเภา ด้วยสาเหตุที่ประเทศไทยยังไม่เปิดเสรีการบิน น่านฟ้าผูกขาดโดย การบินไทย หลังจากนั้นสายการบิน โอเรียนท์ ไทย แอร์ไลน์ จึงได้งดให้บริการเที่ยวบินเส้นทางภายในประเทศชั่วคราว และหันไปเปิดให้บริการเที่ยวบินเช่าเหมาลำร่วมกับสายการบิน กัมพูเชีย แอร์ไลน์ ซึ่งเป็นบริษัทในเครือเดียวกัน และในปี พ.ศ. 2544 เมื่อประเทศไทยเปิดเสรีการบิน น่านฟ้าไม่มีการผูกขาด สายการบิน โอเรียนท์ ไทย แอร์ไลน์ จึงได้นำเข้าเครื่องบินแบบโบอิง 747 คลาสสิก จำนวน 2 ลำ ในเดือนกุมภาพันธ์ พ.ศ. 2544 ได้เปิดเส้นทางไปยังฮ่องกง และในเดือนเมษายนปีเดียวกัน ได้เปิดเส้นทางไปยังโซล (อินชอน) ในปี พ.ศ. 2545 ได้นำเข้าเครื่องบินแบบ โบอิง 747 คลาสสิก และล็อกฮีต แอล-1011 ไทรสตาร์ มาประจำการเพิ่มเติม และได้เปิดเส้นทางเพิ่มเติมไปยังกัวลาลัมเปอร์ โดยแวะพักที่สิงคโปร์ หลังจากนั้นในปี พ.ศ. 2546 จึงได้ก่อตั้ง วัน-ทู-โก โดย สายการบิน โอเรียนท์ ไทย แอร์ไลน์ ซึ่งเป็นสายการบินราคาประหยัดสายการบินแรกของประเทศไทย ภายใต้การบริหารงานของ สายการบิน โอเรียนท์ ไทย แอร์ไลน์ ซึ่งเป็นบริษัทแม่

โอเรียนท์ ไทย แอร์ไลน์ได้ยุติการให้บริการเที่ยวบินทั้งหมดอย่างถาวรในปี พ.ศ. 2561 เนื่องจากถูกสำนักงานการบินพลเรือนแห่งประเทศไทย (กพท.) สั่งพักใบอนุญาตทำการบินของโอเรียนท์ฯ แบบไม่มีกำหนด สืบเนื่องมาจากปัญหาด้านภาระหนี้สินที่โอเรียนท์ฯ ค้างจ่ายกับหน่วยงานต่าง ๆ ซึ่งรวมไปถึงค่าเช่าที่จอดเครื่องบินของบริษัท ท่าอากาศยานไทย จำกัด (มหาชน) และค่าใช้บริการจราจรทางอากาศของวิทยุการบินแห่งประเทศไทย

เส้นทางการบิน 
ในเดือนพฤศจิกายน พ.ศ. 2560 โอเรียนท์ ไทย แอร์ไลน์มีเส้นทางการบินดังนี้:

ประเทศไทย
กรุงเทพ – ท่าอากาศยานนานาชาติดอนเมือง ฐาน

สาธารณรัฐประชาชนจีน
ฉางชา – ท่าอากาศยานนานาชาติฉางชา หฺว๋างหฺวา
หนานชาง – ท่าอากาศยานนานาชาติหนานชาง ชางเป่ย์
เซี่ยงไฮ้ – ท่าอากาศยานนานาชาติเซี่ยงไฮ้ผู่ตง

เคลือรัฐออสเตรเลีย
บริสเบน - ท่าอากาศยานบริสเบน

ฝูงบิน

ฝูงบินที่ใช้งาน

ในเดือนกรกฎาคม พ.ศ. 2561 ฝูงบินของโอเรียนท์ ไทย แอร์ไลน์มีดังนี้:

ฝูงบินที่เลิกใช้งาน

ในอดีต โอเรียนท์ ไทย แอร์ไลน์ เคยสั่งจองโบอิง 747 เป็นจำนวนมาก:

อุบัติเหตุ  
 เมื่อเดือนกันยายน พ.ศ. 2547 ขณะบินอยู่เหนือใจกลางโตเกียว โอเรียนท์ ไทย โบอิง 747 เกิดบินห่างจากโตเกียวทาวเวอร์ 200 เมตร

 เมื่อวันที่ 16 กันยายน พ.ศ. 2550 วัน-ทู-โก เที่ยวบินที่ 269 แมคดอนเนลล์ดักลาส MD-82 (HS-OMG) เกิดอุบัติเหตุไถลออกนอกรันเวย์ระหว่างทำการร่อนลง ที่ท่าอากาศยานนานาชาติภูเก็ต ทำให้มีผู้เสียชีวิต 89 ราย และบาดเจ็บ 41 ราย

 เมื่อวันที่ 31 กรกฎาคม พ.ศ. 2556 โอเรียนท์ ไทย โบอิง 737-400 ที่บินในรหัส OX833 ต้องลงจอกฉุกเฉินที่ท่าอากาศยานสุราษฎร์ธานี โดยนำผู้โดยสารชาวจีนจากเชินเจิ้นไปยังอำเภอเมืองภูเก็ต ไม่มีผู้โดยสารและนักบินคนใดได้รับบาดเจ็บ

อ้างอิง

แหล่งข้อมูลอื่น  

เว็บไซต์ทางการ

สายการบิน
สายการบินสัญชาติไทยที่ปิดกิจการ
บริษัทที่ก่อตั้งในปี พ.ศ. 2538
สายการบินที่ก่อตั้งในปี พ.ศ. 2538